Tove Linnea Brandvik

Tove Linnea Brandvik (født Bach 15. november 1968 i Levanger) er en norsk politiker (Ap) og organisasjonskvinne.

Hun ble født i Levanger, men vokste opp på Leira i Leirfjord i Nordland. Brandvik er utdannet bedriftsøkonom fra BI i Trondheim (1990) og diplomøkonom fra BI i Bergen (1997). Brandvik var ansatt ved kjøpesenteret City Syd 1987–1989 og utestedet Monte Cristo i Trondheim 1988–1990. Hun var deretter musikkskolelærer i Austrheim kommune 1990–1991, lærer ved Austrheim videregående skole i 1991 og senterleder ved Lindås senter 2000–2009.

Brandvik var ordfører i Lindås kommune 2003–2007, kommunens yngste noensinne og første kvinne. Hun var nestleder 2001–2002 og leder 2002–2004 i Lindås Arbeiderparti, styremedlem 2002–2005 og nestleder 2005–2007 i Hordaland Arbeiderparti og medlem av Arbeiderpartiets sentralstyre 2007-2011. Hun var vararepresentant til Stortinget fra Hordaland 2005-2013, og møtte fast for statsråd Anne-Grete Strøm-Erichsen 2009-2013. Brandvik var den første rullestolbruker som møtte på Stortinget.«Stortingsrepresentant i rullestol» nrk.no, 18. oktober 2005«På maktens sidelinje»  Handikapnytt.no, 24. mars 2009  Hun mottok i 2010 Stolthetsprisen for sitt arbeid for likestilling for funksjonshemmede. 

Brandvik ble valgt inn i Norges Handikapforbund sitt sentralstyre i 2013. Fra 2016 er hun styreleder i Beitostølen Helsesportsenter.Beitostølen Helsesportsenters hjemmeside - Besøkt 1. september 2022

Fra 2013 til 2019 var hun ansatt i Uloba – Independent Living Norge, blant annet som leder av samfunnspolitisk avdeling. Hun har også vært visepresident  i ENIL (European Network for Independent Living). Fra 2019 er hun forbundsleder i Norges Handikapforbund.Tove Linnea Brandvik ny forbundsleder - Handikapnytt 15. juni 2019

 Referanser 

 Eksterne lenker 





Kategori:Stortingsrepresentanter fra Ap
Kategori:Stortingsrepresentanter for Hordaland
Kategori:Stortingsrepresentanter 2009–2013
Kategori:Ordførere i Lindås
Kategori:Ap-ordførere i Hordaland
Kategori:Norske bedriftsøkonomer
Kategori:Personer fra Leirfjord kommune